**Hüseynov Azər Mahal oğlu** (1 avqust 1983, Novosaratovka, Gədəbəy rayonu – 11 dekabr 2020, Hadrut, Xocavənd rayonu) — Azərbaycan Silahlı Qüvvələrinin kiçik çavuşu, İkinci Qarabağ müharibəsi iştirakçısı.

Həyatı
------

Hüseynov Azər Mahal oğlu 1 avqust 1983-cü ildə Gədəbəy rayonunun Yenikənd kəndində anadan olub. 1990-2001-ci illərdə həmin kənddə orta təhsil alıb. 2001-2003-cü illərdə N saylı hərbi hissədə həqiqi hərbi xidmətdə olub.

Ailəsi
------

Ailəli idi, üç övladı vətənə əmanət qaldı.

Hərbi xidmət
------------

Hüseynov Azər 2016-cı ildə yenidən ordu sıralarına qayıdır. Müddətdən artıq hərbi xidmətə başlayır. Kiçik çavuş rütbəsi alır.

25 oktyabr 2020-ci ildə Gədəbəy rayonundan döyüşlərə qatılıb. Qələbə gününə qədər silahını yerə qoymur. Xüsusən Şuşada ağır döyüşlərdə böyük fəallıq göstərir. Düşmənin çox sayda canlı qüvvəsini məhv edir.
Laçın dəhlizi, Şuşa, Hadrut, Xocavənd uğrunda gedən döyüşlərdə qəhrəmanlıqla iştirak edib.

Lakin Xocavənddə qalan son düşmən terrorçularına qarşı antiterror əməliyyatı keçirilir. Dekabrın 11-dən 12-nə keçən gecə Hadrutda döyüş zamanı Azər düşmən snayperi tərəfindən ürəyindən vuruluraraq şəhid olur. Azər Hüseynov 13 dekabr tarixində doğulduğu kənddə dəfn edilib.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Azər Hüseynov ölümündən sonra "Vətən uğrunda" medalı ilə təltif edildi.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 29.12.2020-ci il tarixli Sərəncamına əsasən Azər
Hüseynov ölümündən sonra "Şuşanın azadlığına görə" medalları ilə təltif edildi.

Təltifləri
----------

* (15.12.2020) — "Vətən uğrunda" medalı (ölümündən sonra)
* (29.12.2020) — "Şuşanın azad olunmasına görə" medalı (ölümündən sonra)

Həmçinin bax
------------

* Nicat Tarıverdiyev
* Hüseyn Rzayev
* Yasin Məmmədov
* Məmməd Əliyev
* Fərid Məmmədov
* Şəhriyar Haciyev
* Hüseyin Əsgərov
* Amin Rzayev
* Bayram Qasımov
* Eldar Fətəliyev
* Elfaq Nağıyev
* Vüsal Hüseynov
* Əli Rzayev
* Nəcəf Hüseynov

İstinadlar
----------

1. ↑  "AZƏRBAYCAN RESPUBLİKASI GƏDƏBƏY RAYON İCRA HAKİMİYYƏTİ". 2022-01-19 tarixində arxivləşdirilib.
2. ↑  "Şəhid Hüseynov Azər Mahal oğlu".
3. ↑    (#bare\_url\_missing\_title). 2022-04-16 tarixində arxivləşdirilib.
4. ↑  "İkinci Qarabağ müharibəsində şəhid olmuş hərbi qulluqçuların siyahısı" (PDF). 2021-01-18 tarixində arxivləşdirilib (PDF).
5. ↑  "Azərbaycan Respublikası Silahlı Qüvvələrinin hərbi qulluqçularının "Vətən uğrunda" medalı ilə təltif edilməsi haqqında Azərbaycan Respublikası Prezidentinin Sərəncamı". 2022-03-15 tarixində arxivləşdirilib.
6. 1 2  "Azərbaycan Respublikası Silahlı Qüvvələrinin hərbi qulluqçularının "Şuşanın azad olunmasına görə" medalı ilə təltif edilməsi haqqında Azərbaycan Respublikası Prezidentinin Sərəncamı". 2022-04-16 tarixində arxivləşdirilib.
7. ↑  "Azərbaycan Silahlı Qüvvələrinin hərbi qulluqçularının "Vətən uğrunda" medalı ilə təltif edilməsi haqqında Azərbaycan Prezidentinin 15.12.2020-ci il tarixli Sərəncamı". www.president.az (Azərbaycan Prezidentinin rəsmi saytı). 15.12.2020. 2020-12-15 tarixində arxivləşdirilib. İstifadə tarixi: 15.12.2020.